CELEX: 32015R1999
Language: hr
Date: 2015-11-09 00:00:00
Title: Provedbena uredba Komisije (EU) 2015/1999 оd 9. studenoga 2015. o izmjeni Uredbe (EU) br. 165/2011 o smanjenju određenih kvota za izlov skuše dodijeljenih Španjolskoj za 2011. i naredne godine zbog prelova u 2010.

10.11.2015   
            
            
               HR
            
            
               Službeni list Europske unije
            
            
               L 292/1
            
         PROVEDBENA UREDBA KOMISIJE (EU) 2015/1999
   оd 9. studenoga 2015.
   o izmjeni Uredbe (EU) br. 165/2011 o smanjenju određenih kvota za izlov skuše dodijeljenih Španjolskoj za 2011. i naredne godine zbog prelova u 2010.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavke 1. i 2.,
   budući da:
   
               (1)
            
            
               Uredbom Komisije (EU) br. 165/2011 (2), kako je izmijenjena Provedbenom uredbom (EU) br. 978/2014 (3), utvrđeno je da se kvota za izlov skuše (Scomber scombrus) u zonama ICES-a VIII.c, IX. i X. te u vodama Unije zone CEACF-a 34.1.1. („kvota za izlov skuše”) dodijeljena Španjolskoj u 2014. smanjuje za 5 989 tona zbog prelova u 2010.
            
         
               (2)
            
            
               Zbog prelova u 2010. Uredbom (EU) br. 165/2011 nadalje se predviđa i da se kvota za izlov skuše dodijeljena Španjolskoj u 2015. te, prema potrebi, narednim godinama smanjuje za 9 747 tona.
            
         
               (3)
            
            
               Dana 30. ožujka 2015. španjolske vlasti obavijestile su Komisiju da španjolska kvota za izlov skuše za 2014. nije bila u potpunosti iskorištena te su od Komisije zatražile da neiskorištenu količinu uzme u obzir kako bi se smanjila smanjenja predviđena za 2015. Uredbom (EU) br. 165/2011.
            
         
               (4)
            
            
               Istodobno je Španjolska u skladu s člankom 4. stavkom 2. Uredbe Vijeća (EZ) br. 847/96 (4) zatražila da se u okviru ograničenja iz te Uredbe dio njezine kvote za izlov skuše za 2014. zadrži i prenese u 2015.
            
         
               (5)
            
            
               Španjolska neiskorištena kvota za izlov skuše za 2014. iznosi 5 652,891 tonu. U Provedbenoj uredbi Komisije (EU) 2015/1170 (5) količina od 4 211,038 tona te neiskorištene ribolovne kvote već je prenesena u 2015. Stoga preostala neiskorištena količina za 2014. iznosi 1 441,853 tone.
            
         
               (6)
            
            
               Zahtjev je i dalje u skladu s argumentacijom iznesenom u uvodnoj izjavi 7. Uredbe (EU) br. 165/2011 kojom se opravdava raspodjela smanjenjâ na razdoblje od pet godina ili više.
            
         
               (7)
            
            
               Iznos od 1 441,853 tone trebao bi se upotrijebiti za reprogramiranje smanjenja predviđenih u Uredbi (EU) br. 165/2011, kako je izmijenjena Provedbenom uredbom (EU) br. 978/2014. Ta količina trebala bi se dodati iznosu koji se odbija od kvote za izlov skuše za 2014., čime bi kvota trebala porasti s 5 989 tona na 7 430,853 tone, te se istodobno oduzeti od iznosa za koji se smanjuje kvota za izlov skuše za 2015., čime bi se ta kvota smanjila s 9 747 na 8 305,147 tona.
            
         
               (8)
            
            
               Uredbu (EU) br. 165/2011 stoga bi trebalo na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog Uredbi (EU) br. 165/2011 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 1.
   
   
      (2)  Uredba Komisije (EU) br. 165/2011 od 22. veljače 2011. o smanjenju određenih kvota za izlov skuše dodijeljenih Španjolskoj za 2011. i naredne godine zbog prelova u 2010. (SL L 48, 23.2.2011., str. 11.).
   
      (3)  Provedbena uredba Komisije (EU) br. 978/2014 оd 16. rujna 2014. o izmjeni Uredbe (EU) br. 165/2011 o smanjenju određenih kvota za izlov skuše dodijeljenih Španjolskoj za 2011. i naredne godine zbog prelova u 2010. (SL L 275, 17.9.2014., str. 1.).
   
      (4)  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.).
   
      (5)  Provedbena uredba Komisije (EU) 2015/1170 оd 16. srpnja 2015. o dodavanju određenih količina zadržanih u godini 2014. u skladu s člankom 4. stavkom 2. Uredbe Vijeća (EZ) br. 847/96 ribolovnim kvotama za 2015. (SL L 189, 17.7.2015., str. 2.).
   
      PRILOG
      
         
            „PRILOG
            
                        Stok
                     
                     
                        Početna kvota za 2010. (1)
                        
                     
                     
                        Prilagođena kvota za 2010.
                     
                     
                        Utvrđeni ulov za 2010.
                     
                     
                        Razlika između kvote i ulova (prelov)
                     
                     
                        Faktor množenja iz članka 105. stavka 2. Uredbe (EZ) br. 1224/2009 (prelov * 2)
                     
                     
                        Smanjenje za 2011.
                     
                     
                        Smanjenje za 2012.
                     
                     
                        Smanjenje za 2013.
                     
                     
                        Smanjenje za 2014.
                     
                     
                        Smanjenje za 2015. i, prema potrebi, za naredne godine
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % kvote za 2010.)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        7 430,853
                     
                     
                        8 305,147
                     
                  
      
      
         (1)  Uredba (EU) br. 53/2010.”